cyanic-selkie/wikianc huggingface dataset:
Vuodatus.net
Vuodatus.net on suomalainen verkkosivusto, joka tarjoaa ilmaiseksi käyttöön työkalut blogin kirjoittamiseen. Rekisteröitymällä pääsee kirjoittamaan omaa blogiaan. Oman blogin ulkoasua voi myös muuttaa ja liittää blogiin kuvia omalta koneelta ja internetistä. Rekisteröityneenä käyttäjänä voi myös seurata muiden käyttäjien blogien päivityksiä ja seurata, mitä omat ystävät tekevät. Vuonna 2012 kävijöitä sivustolla laskettiin olevan yli 300 000 eri kävijää
Lokakuussa 2008 ilmoitettiin Vuodatus.net-sivuston siirtyneen Alma Media -konserniin kuuluvan Kustannusosakeyhtiö Iltalehden omistukseen.
Marraskuussa 2012 ilmoitettiin Vuodatus.net-sivuston siirtyneen Alma Media -konserniin kuuluvalta Kustannusosakeyhtiö Iltalehdeltä Rohea Oy:n omistukseen.
The Breakers
thumb|300px|The Breakers Newportissa. The Breakers on kartanomainen rakennus Newportissa Rhode Islandin osavaltiossa Yhdysvalloissa. Se sijaitsee Atlantin valtameren rannikolla. Rakennuksen rakennustyöt aloitettiin vuonna 1893, ja ne saatiin päätökseen vuonna 1895. Se edustaa italialaista rakennustyyliä.
Rakennuttaja oli varakkaan Vanderbiltin suvun jäsen Cornelius Vanderbilt II. Kartanon suunnittelusta vastasi yhdysvaltalainen arkkitehti Richard Morris Hunt, ja sen sisustuksen suunnitteli Ogden Codman nuorempi sekä Jules Allard and Sons -yritys. Rakennus tuli maksamaan noin seitsemän miljoonaa senaikaista Yhdysvaltain dollaria.
Työturvallisuuskortti
Työturvallisuuskortti on Suomessa Työturvallisuuskeskus ry:n työturvallisuuskoulutuksen tavaramerkki. Se on myös todistus työturvallisuuskoulutuksen suorittamisesta.
Vuodesta 2003 toteutettu Työturvallisuuskortti-koulutus on kehitetty parantamaan niin kutsuttujen yhteisten työpaikkojen työturvallisuutta. Koulutusta ovat olleet kehittämässä muun muassa keskeiset työmarkkinajärjestöt, Suomen pelastusalan keskusjärjestö ja Työturvallisuuskeskus.
2000–2019
Tapaturmavakuutuslaitosten liitto (TVL) ja keskeiset työmarkkinajärjestöt tekivät sopimuksen yhteisestä työturvallisuuskoulutuksesta. Koska Tulityökortti oli osoittautunut toimivaksi, kehitettiin sen pohjalta työturvallisuuskortti. Koulutuksen hallinnointia varten Tapaturmavakuutuslaitosten liittoon perustetiin työturvallisuuskorttitoimikunta. Siinä oli edustettuna Työsuojelupäälliköt ry, työnantajajärjestöt, työntekijäjärjestöt, vakuutusala, Työturvallisuuskeskus ja Suomen pelastusalan keskusjärjestö SPEK. SPEK ylläpiti työturvallisuuskorttirekisteriä ja toimitti työturvallisuuskortit tentin suorittaneille.
Vuonna 2002 arvioitiin, että koulutettavia olisi noin 20 000 – 30 000. Kuultuaan koulutuksesta monet kunnossapito-, huolto-, kuljetus- ja rakennusalalla toimivat yritykset ilmoittivat alkavansa vaatia työturvallisuuskorttia alihankkijoidensa työntekijöiltä. Työturvallisuuskeskus aloitti valtakunnalliset työturvallisuuskoulutukset vuonna 2003. Koulutuksen tavoite oli poistaa päällekkäisyyksiä ja parantaa erityisesti alihankintatyötä tekevien perustietoja työturvallisuudesta. Kurssin kouluttajiksi koulutettiin työsuojelupäälliköitä, työsuojeluvaltuutettuja ja työsuojelukouluttajia.
Rakennusteollisuus RT ry vahvisti 2010-luvun alussa edellyttävänsä työntekijöiltä säännöllistä työturvallisuuskouluttautumista ja työturvallisuuskorttia, jolla asia osoitetaan.
Kahden vuoden pohjatyön jälkeen koulutusta uudistettiin. Koulutusmateriaalia oli saatavilla viidellä kielellä. Kortin tiedot saattoi ladata mobiilisovelluksella älypuhelimeen.
2020–
Koronapandemian ensimmäisenä keväänä 2020 työturvallisuuskortteja myönnettiin noin puolet normaalia vähemmän. Kortin suorittamista verkkokurssina pilotoitiin. Koko vuonna kortteja suoritettiin 130 000, mikä vastasi noin 80 prosenttia normaalivuoden määrästä.
Vuoden 2021 alusta lähtien Työturvallisuukortin on voinut suorittaa lähi-, verkko- tai monimuotokoulutuksessa. Kevääseen 2021 mennessä kortin oli suorittanut 1,5 miljoonaa ihmistä, voimassa olevien korttien määrä oli noin 750 000. Koulutusta tarjosi noin 600 yritystä tai organisaatiota. Niillä oli yhteensä noin 2000 kurssinjohtajaa.
Tavoitteet
Työturvallisuuskortti on rekisteröity tavaramerkki, jonka käyttöoikeudet omistaa Työturvallisuuskeskus, joka myös valvoo ja auditoi koulutuksen laatua. Työturvallisuuskorttikoulutuksessa painotetaan yleisiä oppimistavoitteita käytettyjen materiaalien sijaan. Kurssin toteutuksesta vastaa turvallisuuskortin kouluttajakoulutuksen suorittanut kurssinjohtaja, joka voi räätälöidä koulutusta alaan ja yritykseen sopivaksi. Kortin suorittaneet tunnistavat oman työpaikkansa riskit ja hallitsevat perustiedot työpaikan työsuojelusta.
Työturvallisuuskortilla parannetaan tilaaja- ja toimittajayritysten yhteistyötä työpaikoilla ja tuetaan työnopastusta. Sen avulla työpaikkoja motivoidaan henkilöstön työturvallisuusosaamiseen panostamisessa, samalla kun työtapaturmien ja vaaratilanteiden määrää halutaan vähentää. Kurssilla saadaan tietoa myös eri toimijoiden rooleista ja vastuista työpaikalla sekä työpaikan haitallisista kuormitustekijöistä.
Kurssi kestää päivän ja se päättyy kirjalliseen kokeeseen. Työturvallisuuskortin saa työturvallisuuskorttikurssin suorittamisen jälkeen ja se on voimassa viisi vuotta. Kortin saaneilla on valmiudet omaksua työpaikka- ja tehtäväkohtaisen perehdyttäminen.
Toimialat
Koulutusta käytetään esimerkiksi rakennusalalla, teollisuudessa, kuljetus- ja logistiikka-alalla sekä palvelu- ja kunta-alalla. Työturvallisuuskoulutus haarautuu yli kymmeneen toimialakohtaiseen kokonaisuuteen sekä erikseen myönnetyihin yrityssisältöihin. Alakohtaisia materiaaleja on tehty esimerkiksi metsä-, kaivos-, kiinteistöpalvelu-, kumi- ja autonrengas- ja sotealalle, satamaoperointiin, metsäteollisuuteen, metallinjalostus- ja valimoteollisuuteen sekä kemikaaliturvallisuuteen.
Työturvallisuuskortin käyttöönotto
Työturvallisuuskortin käyttöönotto on työpaikoille vapaaehtoista, mutta monet yritykset vaativat alihankkijoiltaan työturvallisuuskorttia. Koulutuksen ensisijainen tarkoitus oli parantaa turvallisuutta yhteisillä työpaikkoilla, joissa työskenteli sekä alihankkijoita ja päämiehiä. Kortti ei korvaa uusien työntekijöiden työpaikkakohtaista perehdyttämistä.
Kritiikki
Työturvallisuuskeskus ry:n Työturvallisuuskortin markkina-asemaa on kritisoitu. Vuonna 2018 Suomen Yrittäjien kilpailuasioiden päällikön Satu Grekinin mukaan pienet yritykset haluaisivat löytää kustannustehokkaampia tapoja huolehtia työturvallisuuskoulutuksesta mutta alihankkijoina heidän on kuitenkin hankittava se koulutus, jota päätoteuttaja edellyttää. Syksyllä 2019 isoista yrityksistä Teollisuuden Voima hyväksyi myös muita työturvallisuuskoulutuksia, kun taas esimerkiksi UPM edellytti työntekijöiltään Työturvallisuuskortti-koulutusta. Kilpailevaa koulutusta tarjonnut Trinno kritisoi asiaa ja pyysi Kilpailu- ja kuluttajavirastoa tutkimaan asiaa. Se kuitenkin lopetti tutkinnan.
Työturvallisuukortti pilotoi verkkokoulutusta vuonna 2020 ja otti sen vakituiseen käyttöön seuraavana vuonna.
Hypertermofiili
Hypertermofiili on eliö, joka elää ja lisääntyy jatkuvasti huomattavan kuumissa olosuhteissa. Hypertermofilian alarajana pidetään yleensä +60 °C, jolloin tavanomaisten eliöiden proteiinit ovat jo denaturoituneet. Useimmat hypertermofiilit viihtyvät ja lisääntyvät parhaiten yli +80 °C lämpötilassa. Hypertermofiilisyys on eräs ekstremofilian päätyypeistä.
Ensimmäiset hypertermofiiliset eliöt löysi Thomas Dale Brock vuonna 1969 tutkiessaan Yellowstonen kansallispuiston kuumia lähteitä ja havaitsi noin +70 °C lämpötilassa viihtyvän bakteerin, joka sai nimen Thermus aquaticus. Hypertermofiilejä esiintyy kuumissa lähteissä, vulkaanisissa mutalähteissä, fumaroleissa, öljyesiintymissä sekä valtamerten pohjissa hydrotermisten lähteiden ympäristössä. Riittävän syvällä veden paine nostaa veden kiehumispistettä, joten näissä ympäristöissä eliöt saattavat kohdata jopa yli +100 °C lämpötilassa olevaa vettä. Useimmat lajeista ovat kemolitotrofeja, joiden hiilen lähteenä toimii hiilidioksidi ja tarvittava energia tulee epäorgaanisten yhdisteiden hapetusreaktioista, mutta joukossa on myös heterotrofeja. Jotkin lajit käyttävät aineenvaihdunnassaan happea, mutta ne ovat ns. mikroaerofiilejä eli sietävät vain vähäisiä happipitoisuuksia. Suurin osa tunnetuista hypertermofiileistä on arkeoneja, mutta piirre esiintyy myös muutamilla bakteereilla. Hypertermofiilisten eliöiden luokittelu perustuu etenkin 16S rRNA:n sekvensointiin.
Eräät hydrotermisten lähteiden yhteydessä kasvavat mikrobit eivät selviydy lainkaan alle +90 °C lämpötilassa. Erityisesti nimellä Strain 121 tunnettu viljelmä lisääntyi kaksinkertaiseksi yhdessä vuorokaudessa, kun sitä pidettiin autoklaavissa +121 °C lämpötilassa ja Methanopyrus kandleri -arkeoni kykenee kasvamaan vielä +122 °C lämpötilassa.
Minolainen kieli
Minolainen kieli viittaa Kreetalla pronssikaudella vaikuttaneen minolaisen kulttuurin käyttämään kieleen (tai kieliin), jota kirjoitettiin kreetalaisilla hieroglyfeillä ja lineaari-A-kirjoituksella. Koska kumpaakaan kirjoitusjärjestelmää ei ole kyetty selvittämään, myös minolainen kieli on ainakin toistaiseksi tuntematon. Tutkijoilla on useita teorioita kielen sukulaisuudesta muihin kieliin. Kielestä esitetyt tulkinnat perustuvat ennen kaikkea lineaari-A:han, joka tunnetaan hieman paremmin.
Kirjoitusjärjestelmät
pienoiskuva|oikea|240px|Kreetalaisia hieroglyfejä [[Knossos|Knossoksesta tai Máliasta löydetyssä savitangossa, n. 1900–1600 eaa. Iraklionin arkeologinen museo.]] pienoiskuva|oikea|240px|Lineaari-A-taulu. [[Chanián arkeologinen museo.]]
Minolainen kulttuuri käytti kahta kirjoitusjärjestelmää, niin kutsuttuja kreetalaisia hieroglyfejä, joka oli kuvakirjoitusta ja käytössä noin vuosina 1900–1700 eaa., sekä lineaari-A-kirjoitusta, joka oli lineaari- ja tavukirjoitusta ja käytössä noin vuosina 1850–1400 eaa. (Myöhempi Kreetallakin esiintyvä lineaari-B-kirjoitus sen sijaan oli mykeneläisen kulttuurin kreikan kielen kirjoittamiseen käyttämää.)
Ei ole selvää, miksi lähes samaan aikaan syntyneitä ja pitkään yhtä aikaa käytössä olleita kirjoitusjärjestelmiä oli kaksi. Todennäköinen selitys on, että niitä joko käytettiin erilaisiin hallinnollisiin tms. tehtäviin tai niillä kirjoitettiin eri kieliä. Näin ei ole varmuutta edes siitä, että minolaisessa kulttuurissa olisi käytetty vain yhtä kieltä tai että hieroglyfeillä ja lineaari-A:lla olisi kirjoitettu samaa kieltä. Nämä oletukset ovat kuitenkin yleisimmin tutkimuksen lähtökohtana.
Lisäksi niin kutsuttujen Faistoksen kiekon ja Arkalochórin kirveen tuntemattomat kirjoitusjärjestelmät saattavat olla minolaisen kielen kirjoittamiseen tarkoitettuja. Seuraavassa esitetyt tulkinnat kielestä perustuvat pääasiassa lineaari-A:n tutkimukseen.
Kielen piirteitä tekstien perusteella
Kielen keskeisimmät vokaalit ovat A, I ja U. Vokaaliyhdistelmiä ei juurikaan esiinny. Kirjoituksen oletetaan usein koostuvan lineaari-B:n tavoin pääasiassa avoimesta tavukirjoituksesta (konsonantti + vokaali tai pelkkä vokaali), mutta ei tiedetä, missä määrin tämä vastasi kielen rakennetta.
Monissa teksteissä sanat vaikuttavat sisältävän paljon etu- ja jälkiliitteitä, jolloin kieli olisi enemmänkin agglutinatiivinen eli sanoja johtava kuin konjugoiva eli sanoja taivuttava. Esimerkiksi etuliitteen I- on tulkittu ilmaisevan mahdollisesti datiivia. Esimerkiksi seuraavat merkit, jotka on kirjoitettu kahteen Arkalochórin luolasta löydettyyn kirveeseen, on tulkittu sanaksi I-DA-MA-TE (mahdollisesti ”Demeterille”):
Vastaavasti pääte -TE tai -TI tarkoittaisi alkuperää (suomessa elatiivia), kun taas (-I)-JA vaikuttaa olevan jonkinlainen adjektiivien pääte.
Ehdotuksia sukulaisuudesta
Lineaari-A:lla kirjoitettua kieltä ei ole kyetty luotettavasti yhdistämään mihinkään tunnettuun kieleen. Tutkijat ovat esittäneet useita teorioita kielestä ja sen sukulaisuudesta muihin kieliin. Kielen on ehdotettu olevan muun muassa indoeurooppalainen kieli, kuten anatolialainen tai indoiranilainen kieli; seemiläinen kieli; tai tyrheninen kieli.
Tekstejä pyritään useimmiten tulkitsemaan vertaamalla niitä lineaari-B:hen sillä oletuksella, että yhteisten merkkien äännearvo olisi säilynyt samana tai muuttunut vain vähän. Tätä kautta osalle merkeistä on kehitetty transkriptiot. Ne esitetään tutkimuksessa yleensä isoilla kirjaimilla kirjoitettuna (esim. A-KA-RU), siinä missä lineaari-B:stä tehdyt transkriptiot esitetään pienillä kirjaimilla kirjoitettuna (esim. a-ka-re-u). Jotkut tutkijat ovat myös pyrkineet päättelemään merkeistä, mitä ne esittävät, ja edelleen, mitä äännettä ne voisivat näin vastata. Toiset tutkijat taas ovat pyrkineet hahmottamaan tunnistettavia sanoja, joita voisi verrata tunnettuihin kieliin. Kielessä voi kuitenkin olla lainasanoja, jotka eivät todista kielten sukulaisuudesta. Kaikilla näillä menetelmillä tunnetuista lineaari-A-teksteistä tehdyillä transkriptioilla muodostuu kuitenkin pääasiassa sanoja, joita ei kyetä suoraan yhdistämään mihinkään tunnettuun kieleen.
Indoeurooppalainen kieli?
Kielen on esitetty olevan indoeurooppalainen kieli sillä perusteella, että siinä on joidenkin tutkijoiden mukaan havaittavissa merkkejä tähän viittaavista substantiivien ja verbien päätteistä sekä suvuista.
Indoeurooppalaisista kielistä kielen on ehdotettu olevan esimerkiksi joko anatolialainen eli muun muassa heetin ja luuvin sukuinen kieli, tai sitten indoiranilainen eli esimerkiksi sanskritin sukuinen kieli. Anatolialaiseksi kieleksi kieltä on ehdotettu erityisesti sillä perusteella, että Kreeta on saatettu asuttaa neoliittisella kaudella juuri Anatoliasta käsin. Tästä ei ole kuitenkaan todisteita, eikä heettiläisten ja kreetalaisten välillä tunneta muutenkaan merkittäviä yhteyksiä. Anatolialaiseksi kieleksi kieltä ovat ehdottaneet muiden muassa Ruth Palmer, Piero Meriggi ja Ed Brown, ja indoiranilaiseksi kieleksi Hubert La Marle. Gareth Owens on nähnyt kielen omana indoeurooppalaisen kieliperheen haaranaan. Hänen mukaansa kieli sisältää yhteisiä indoeurooppalaisia sanoja, jotka esiintyvät niin sanskriitissa, kreikassa kuin latinassakin.
Nykyisin katsotaan yleensä, ettei kieli olisi ainakaan kreikkaa, niin kuin lineaari-B:n tapauksessa. Aikaisemmin jotkut tutkijat ovat esittäneet sen sittenkin olevan jonkinlaista muinaista kreikkaa. Esimerkiksi Gregory Nagy on tunnistanut tekstistä kreikankaltaisia piirteitä. Vladimir I. Georgiev ehdotti osan lineaari-A-tauluista olevan kreikkaa ja osan heettiläis-luuvialaista kieltä.
Seemiläinen kieli?
Kielen on esitetty olevan (länsi)seemiläinen kieli, kuten sukua foinikian varhaiselle muodolle, muun muassa sillä perusteella, että yhdessä Agía Triádasta löydetyssä tavaroita luettelevassa lineaari-A-taulussa (HT 13) esiintyy viimeisenä (kun merkit tulkitaan lineaari-B-ääntämisen mukaisesti) sana KU-RO sekä luku, joka vaikuttaisi olevan summa taulussa aiemmin luetelluista luvuista. Tämän perusteella KU-RO voisi tarkoittaa sanaa ”yhteensä”, mikä vastaa läntisiä seemiläisiä kieliä, joissa vastaava sana on kr. Yhden sanan perusteella tulkintaa ei voi kuitenkaan todistaa, sillä kyseessä voi olla myös lainasana tai sattumaa. Lisäksi lineaari-A:ssa vaikuttaa esiintyvän erityisiä vokaalimerkkejä, mikä ei sovi yhteen sen kanssa, että kyseessä olisi seemiläinen kieli. Joka tapauksessa KU-RO on yksi harvoista lineaari-A:n sanoista, jonka merkitys tiedetään lähes varmasti. Seemiläiseksi kieleksi kieltä ovat esittäneet muun muassa Cyrus Gordon, Jan Best ja Kjell Aartun.
Tyrheninen kieli?
Nykyisin kielen katsotaan usein olevan mahdollisesti tyrheninen kieli eli sukua muun muassa etruskille, reetille ja lemnokselle. Näin se kuuluisi indoeurooppalaisten saapumista edeltäneisiin eurooppalaisiin kieliin. Myöskään tätä teoriaa ei ole kuitenkaan pystytty todistamaan. Tyrheniseksi kieleksi kieltä on ehdottanut muun muassa Giulio M. Facchetti. Samaa ehdotti jo Michael Ventris, joka ratkaisi lineaari-B-kirjoituksen yhdessä John Chadwickin kanssa.
Rape of the Bastard Nazarene
Rape of the Bastard Nazarene on englantilaisen blackened death metal -yhtye Akercocken esikoisalbumi. Se julkaistiin vuonna 1999 levymerkillä Goat of Mendes.
Isokultasiipi
Isokultasiipi (Lycaena dispar) on sinisiipisten (Lycaenidae) heimoon kuuluva päiväperhonen. Isokultasiipi on rauhoitettu Suomessa vuodesta 1983 alkaen lähtien ja on erityisesti suojeltu laji. Se kuuluu myös Euroopan unionin luontodirektiivin II liitteessä mainittuihin lajeihin, joiden suojelemiseksi on perustettava erityisten suojelutoimien alueita sekä IV liitteessä mainittuihin lajeihin, jotka edellyttävät tiukkaa suojelua.
Koko ja ulkonäkö
Isokultasiiven koiraan siipien yläpuolen yleisväritys on hohtavan oranssi, naaraalla himmeämmän kuparinpunainen. Molemmilla sukupuolilla on siivissä myös melko leveät, mustanruskeat reunukset, jotka ovat naaraalla leveämmät. Koiraalla on kussakin siivessä selkeä, musta keskitäplä. Naaraan etusiivissä on rinnakkain kaksi mustaa laikkua ja ulkoreunan tuntumassa mustien laikkujen rivi. Takasiiven yläpuolen pääväri on tummanruskea ja niiden ulkoreunassa on leveä oranssi juova. Molempien sukupuolten etusiipien alapinnat ovat oranssit ja mustatäpläiset, ulkoreunasta harmaat. Takasiipien alapuolen pääväri on siniharmaa, niissä on mustia, valkoreunaisia täpliä ja ulkoreunassa oranssi vyö. Siipien kärkiväli on yleensä 33–40 millimetriä. Naaras on kookkaampi kuin koiras.
Levinneisyys ja lentoaika
Isokultasiipeä esiintyy hajanaisesti Länsi-Euroopasta Aasian lauhkean vyöhykkeen kautta Amurin seudulle saakka. Euroopassa laji on taantunut voimakkaasti sopivien elinympäristöjen häviämisen vuoksi. Esimerkiksi Britanniassa esiintynyt nimialalaji Lycaena dispar dispar kuoli sukupuuttoon vuonna 1848 ja länsieurooppalaisella alalajilla L. d. batavus on enää kaksi esiintymää Alankomaiden alueella. Pohjoismaista isokultasiipeä tavataan nykyisin lähinnä vain Suomessa, missä sitä on tavattu vuodesta 1972 alkaen hajanaisesti maan kaakkoisimmassa osassa, mutta 1990-luvun aikana myös laajemmin etenkin etelärannikolla. Suomessa esiintyy itäeurooppalainen alalaji L. d. rutila. Parikkalan Siikalahdella tavattiin ainakin 1990-luvun alussa vieraslajina myös alalajia L. d. batavus, jonka kanta sai ilmeisesti alkunsa hollantilaista alkuperää olevista, perhosharrastajalta kasvatuksesta karanneista tai vapautetuista yksilöistä. Tanskassa perhonen esiintyi Falsterin saarella 1930-luvulta 1950-luvulle, mutta on nykyisin hävinnyt.
Lentoaika on yhtenä sukupolvena kesäkuun lopulta heinäkuun lopulle.
Elinympäristö ja elintavat
Isokultasiiven elinympäristöä ovat kosteat tulva- ja rantaniityt, joilla kasvaa toukan ravintokasveja, hierakoita, joista sille maistuvat etenkin isohierakka, vesihierakka ja poimuhierakka. Ajoittain sitä tavataan myös kuivemmista ympäristöistä kuten joutomailta. Laji on hyvin paikkauskollinen ja joskus yksilömäärät ovat niin pieniä, että lajin esiintyminen käy parhaiten esiin etsimällä munia. Perhoset oleskelevat pitkiä aikoja paikoillaan. .
Munat munitaan parin kolmen munan ryhminä ravintokasvin nuorten lehtien alapinnoille. Toukat kuoriutuvat parin viikon kuluttua ja kehittyvät varsin hitaasti. Laji talvehtii kolmannessa toukka-asteessa. Jos kultasiivelle kehittyy toinen sukupolvi, kesätoukat ovat täysikasvuisia jo 3–5 viikon kuluttua. Phryxa vulgaris -loiskärpänen on toukille merkittävä parasitoidi
Vuoden 2010 kansallisessa uhanalaisarvioinnissa isokultasiipi on luokiteltu silmälläpidettäväksi (NT), kun vuoden 2000 arvioinnissa se oli vielä erittäin uhanalainen. Isokultasiipi rauhoitettiin Suomen kansallisessa lainsäädännössä yhtenä ensimmäisistä selkärangattomista jo vuonna 1983 ja se on nykyisin rauhoitettu koko Euroopan unionin alueella. Suomessa yksittäisen perhosen korvausarvoksi on säädetty 1682 euroa.
Ravintokasvi
Toukan ravintokasveja ovat hierakat (Rumex), etenkin isohierakka (Rumex hydrolapathum), poimuhierakka (Rumex crispus) ja vesihierakka (Rumex aquaticus).
250px|pienoiskuva|Naaras.
Steve Zissoun vedenalainen maailma
Steve Zissoun vedenalainen maailma (The Life Aquatic with Steve Zissou) on vuonna 2004 ensi-iltansa saanut Wes Andersonin ohjaama yhdysvaltalainen komediaelokuva. Napolissa ja Italian Rivieralla kuvatun komedian pääosassa on Bill Murray, joka esittää omalaatuista meritieteilijää Steve Zissouta. Tämä lähtee kostamaan toverinsa Estebanin syöneelle "jaguaarihaille". Zissou on sekä parodia että kunnianosoitus Jacques-Yves Cousteaulle, jolle elokuva on myös omistettu. Elokuvassa on siihen lukuisia vihjeitä, muun muassa Zissoun joukkio pukeutuu punaiseen pipoon, aivan kuten teki Cousteaun ryhmä ja laiva on nimeltään Belafonte, jolla tietenkin viitataan Cousteaun alukseen, joka taas oli Calypso (Harry Belafonten LP-levyn nimi).
Aarteet – 24 suosituinta sävelmää
Aarteet – 24 suosituinta sävelmää on Jukka Kuoppamäen vuonna 1994 julkaistu kokoelma-albumi.
Australian Grand Prix 1998
Australian Grand Prix 1998 oli Formula 1 -sarjan osakilpailu, joka ajettiin 8. maaliskuuta 1998 Melbournen katuradalla Australiassa. Kilpailu oli kauden 1998 avauskilpailu ja se oli McLarenin täydellistä hallintaa: Mika Häkkinen voitti ja David Coulthard oli toinen yli kierroksen erolla muihin.
Kilpailussa nähtiin erikoinen tilanne, kun ensimmäisenä ajanut Mika Häkkinen ajoi varikolle, mutta pysähtymisen sijaan ajoi vai varikon läpi. Tilanne johtui häiriöstä Häkkisen ja tallin radioliikenteessä. Johtoon siirtynyt David Coulthard kuitenkin laski Häkkisen edelleen, minkä ansiosta Häkkinen voitti kilpailun. Kilpailun jälkeisessä lehdistötilaisuudessa Coulthard kertoi sopineen Häkkisen kanssa, että heistä se, joka oli ensimmäisen mutkan jälkeen kärjessä, saisi rauhassa ajaa kilpailun voittoon. Coulthard noudatti sopimusta päästämällä Häkkisen ohitseen.
MTV3-kanavalla kilpailua selostaneet Matti Kyllönen ja Erkki Mustakari kommentoivat tilanteen tapahtuessa seuraavasti:
Aika-ajot
Mika Häkkinen saavutti lauantaina 7. maaliskuuta 1998 ajetuissa aika-ajoissa F1-uransa toisen paalupaikan. Kukaan ei karsiutunut.
Taman Negaran kansallispuisto
thumb|250px|Näkymä Taman Negaran kansallispuistossa.
Tamam Negaran kansallispuisto on Malesiassa sijaitseva, vuonna 1938/1939 perustettu maan suurin luonnonsuojelualue. Puisto sijaitsee Pahangin, Kelantanin ja Terengganun osavaltioiden alueella ja pinta-alaa sillä on 4,343 km².
Puisto koostuu enimmäkseen alamaan sademetsästä. Korkein kohta on Gunung Tahan (2187 m). Taman Negaran alueen sademetsiä pidetään maailman vanhimpina, jopa yli 130 miljoonaa vuotta vanhoina. Puiston alueella esiintyy useita harvinaisia eläinlajeja, kuten indokiinantiikereitä, gaureja ja aasiannorsuja, mahdollisesti myös sumatransarvikuonoja.
Puistosta on tullut kuuluisa ekoturismin kohde. Turistit voivat mm. vaeltaa itsenäisesti tai oppaan opastuksella puiston vaelluspolkuja pitkin ja vierailla kalkkikiviluolissa. Tarjolla on myös veneretkiä sekä ohjattuja linturetkiä.
Gust
Gust on Koei Tecmon omistama japanilainen videopelien kehittäjä.
Yritys on perustettu vuonna 1993 itsenäisenä yrityksenä Naganossa.
Koei Tecmo on omistanut yrityksen vuodesta 2011 lähtien ja se yhdistyi emoyhtiön kanssa vuonna 2014.
Yhtiö on tunnettu muun muassa Atelier -sarjasta.
Francisco Vallejo Pons
Francisco Vallejo Pons (s. 21. elokuuta 1982 Es Castell, Menorca) on espanjalainen shakin suurmestari. Hän voitti shakin alle 18-vuotiaiden maailmanmestaruuden vuonna 2000.
Garmarna
Garmarna on ruotsalainen, vuonna 1990 perustettu folk rock -yhtye. Yhtyeen kappaleet perustuvat suurimmaksi osaksi vanhoihin skandinaavisiin balladeihin.
FinNode
FinNode on suomalainen innovaatiokeskus, jonka Finpro, Sitra, Suomen Akatemia, Tekes ja VTT perustivat vuonna 2006. FinNoden rahoittavat Suomen Akatemia ja Tekes. Toimintaa ohjaa työ- ja elinkeinoministeriö.
FinNode auttaa ja opastaa suomalaisia tutkijoita yhteistyöverkostojen luomisessa ja kokoamisessa sekä helpottaa tietotaidon vaihtoa maiden välillä. FinNode auttaa suomalaisia tutkijoita ottamaan osaa käynnissä oleviin tutkimusprojekteihin eri maissa ja toimii vastaavasti myös ulkomaalaisten tutkijoiden apuna ja oppaana Suomessa. FinNode mainostaa Suomea investointi- ja sijoituskohteena yhteistyössä Invest in Finlandin kanssa.
Lähteet
Sitra
Heikki Kujala
Heikki Martti Kujala (24. maaliskuuta 1933 Ylihärmä – 30. heinäkuuta 2002) oli suomalainen pesäpalloilija.
Vuosina 1957 (YJ) ja 1962 (PuMu) vuoden parhaaksi lukkariksi valittu Heikki Kujala pelasi kuusi kautta SM-sarjassa saavuttaen parhaimmillaan hopeaa 1963 Puna-Mustissa. Kujala kuului kahdesti Lännen joukkueeseen. Aktiiviaikanaan seuran edustusjoukkueen kapteenina toimineelle Kujalalle on myönnetty Junkkarien kultainen ansiomerkki.
Kujalan muita harrastuksia olivat keihäänheitto, korkeushyppy, telinevoimistelu, maalaus ja kuvanveisto.
Dante Lavelli
thumb|Dante Lavelli Dante Bert Joseph Lavelli (23. helmikuuta 1923 – 20. tammikuuta 2009) oli yhdysvaltalainen amerikkalaisen jalkapallon pelaaja. Hän vaikutti Cleveland Brownsissa vuosina 1946–1956.
Lavelli syntyi Ohion Hudsonissa ja kävi Hudson High Schoolin sekä yliopiston Ohio Statessa. Hän oli Pro Bowl -pelaajana vuosina 1951 ja 1953–1954. Lavelli valittiin vuonna 1969 NFL:n 1940-luvun All-Decade Teamiin ja vuonna 1975 Pro Football Hall of Fameen .
Incitatus
Incitatus oli Rooman keisari Caligulan lempihevonen, jota Caligulan kerrotaan hemmotelleen. Suetonius kertoo, että sillä oli marmorista tehty talli, timantein koristelu riimu, norsunluinen kaukalo sekä purppuraloimi. Lisäksi Incitatuksella oli oma talo orjineen. Siellä vietettiin usein juhlia, joihin vieraat oli kutsuttu Incatiouksen nimissä. Suetoniuksen mukaan Caligula myös suunnitteli Incitatuksen nimittämistä konsuliksi. Dio Cassius kirjoitti aiheesta: "Se oli lupaus, josta hän varmasti olisi pitänyt kiinni, jos hän olisi elänyt niin pitkään." Usein mainitaan, että keisari olisi todella nimittänytkin Incitatuksen senaattoriksi. Monissa tarinoissa myös vihjaillaan Caligulan ja hevosen välisen suhteen seksuaalisesta luonteesta, mistä ei kuitenkaan ole näyttöä. Tietoa Incatiuksen myöhemmistä vaiheista Caligulan kuoltua vuonna 41 jaa. ei ole.
Keisari Caligulaa on monissa yhteyksissä pidetty mielenvikaisena ja hänen läheistä suhdettaan hevoseensa todisteena tästä. Myöhemmin on esitetty, että Caligulan Incitatukselle osoittama huomio kertoisi enemmän keisarin pyrkimyksestä saattaa senaatti naurunalaiseksi kuin hänen hulluudestaan. Ajan historiankirjoitus oli myös useimmiten senaatille myötämielistä eikä välttämättä kuvannut keisarien käytöstä totuudenmukaisesti.
O. A. Joutsen
Otto Aleksanteri Joutsen (5. elokuuta 1878 Jyväskylä – 5. lokakuuta (toisen lähteen mukaan 1. lokakuuta) 1936 Helsinki) oli suomalainen toimittaja, kirjailija, suomentaja, kustannusvirkailija ja palovakuutusasiamies.
Joutsenen vanhemmat olivat kunnallisneuvosmies, kaupunginvouti Joh. Joutsen ja Maria Rossi. Hän pääsi ylioppilaaksi 1897 Tampereen lyseosta ja opiskeli sitten Helsingin yliopistossa.
Joutsen oli naimisissa vuodesta 1905 Sigrid (Siiri) Emilia Blombergin kanssa.
Robert Leino
Robert Niko Mikael Leino (s. 14. huhtikuuta 1993 Hämeenlinna) on suomalainen jääkiekkoilija, joka pelaa Ruotsin SHL-liigan Örebro HK:ssa. Leino on pelipaikaltaan keskushyökkääjä, mutta hän osaa pelata myös laidassa. Leino laukoo oikealta.
Kihlman (suku)
Kihlman on suomalainen suku, jonka jäsenet ovat vaikuttaneet monella eri alalla. Suvun kantaisä oli Ruotsin Taalainmaalta Ahlin pitäjän Kihlin kylässä 1700-luvulla elänyt neulantekijä Anders Kihlman, joka muutti Vaasaan. Suvun myöhemmät merkittävät jäsenet polveutuvat hänen pojanpojastaan, professori Alfred Kihlmanista. Hänen poikansa Alfred Oswald Kihlman suomensi vuonna 1906 nimensä Kairamoksi.
Kairamo-nimisiä
Päätoimittaja Aimo Kairamo on eri sukua.
Robert Leino
Seuraura
Maaliskuussa 2012 Leino teki kolmivuotisen SM-liigasopimuksen HPK:n kanssa. Hän teki liigadebyyttinsä kauden 2012–2013 toisessa ottelussa, 15. syyskuuta 2012 kotiavauksessa Tampereen Ilvestä vastaan. Leino sai ottelussa jääaikaa 8.23 minuuttia. Liigauransa avausmaalin hän teki 20. lokakuuta 2012 Kalevan Palloa vastaan. Kaikkiaan Leinon tulokaskausi 2012–2013 toi hänelle 39 runkosarjaottelussa tehot 3+3=6. Leino pelasi kauden aikana miesten pelejä myös kahden Mestis-ottelun verran lainalla Heinolan Peliitoissa joulukuussa 2012. Hän ei edustanut HPK:n SM-liigajoukkuetta kuitenkaan kevään 2013 pudotuspeleissä, vaan Leino vahvisti seuran A-nuoria, jossa hän voitti kauden päätteeksi Suomenmestaruuden.
Kaudella 2013–2014 Leino pelasi SM-liigassa 21 runkosarjaottelua tehden neljä tehopistettä. Hän pelasi ison osan kaudestaan myös lainalla Mestis-joukkue Savonlinnan Pallokerhossa. Kaudeksi 2014–2015 Leino siirtyi kolmivuotisella sopimuksella Helsingin IFK:hon. Hän teki runkosarjassa tehot 7+10=17, mutta yhdeksässä pelaamassaan Mestarien liigan ottelussa Leino jakoi HIFK:n sisäisen pistepörssin voiton Tomáš Záborskýn kanssa tehoilla 5+5=10. Kaudella 2015–2016 hän lähes kaksinkertaisti SM-liigan yhden kauden piste-ennätyksensä ja oli HIFK:n kolmanneksi paras pistemies tehoilla 10+23=33. Leino voitti kauden päätteeksi SM-hopeaa. TsSKA Moskova varasi hänet 148. pelaajana KHL:n varaustilaisuudessa 2016.
Kaudeksi 2019–2020 Leino siirtyi 1+1-vuotisella sopimuksella Tampereen Ilvekseen. Hänet nimettiin joukkueen varakapteeniksi. Leino teki liigauransa ensimmäisen kypärätempun 25. syyskuuta 2019 Kalevan Palloa vastaan. Hänen toinen osumansa jäi Ilveksen voittomaaliksi ja kolmannella osumallaan Leino viimeisteli joukkueelle 7–4-loppulukemat alivoimalla. Sami Karjalainen valitsi hänet ottelun Alumnien tähtien ykköstähdeksi. Leino otti uuden askeleita urallaan ja hän teki SM-liigan yhden kauden piste-ennätyksensä tehoilla 11+32=43, joilla Leino oli Ilveksen paras syöttäjä ja kolmanneksi paras pistemies.
Leino ei käyttänyt hänen Ilves-sopimuksessaan ollutta optiota, kun hänelle avautui mahdollisuus siirtyä ulkomaille. Toukokuussa 2020 Leino teki kolmivuotisen sopimuksen Ruotsin SHL-liigassa pelaavan Örebro HK:n kanssa. Hän oli joukkueen neljänneksi paras pistemies tehoilla 15+18=33. Neljännessä puolivälieräottelussa 15. huhtikuuta 2021 Leino sai kakkossyöttöpisteen Emil Larssonin tekemään 2–1-voittomaaliin, joka syntyi toisessa jatkoerässä ajassa 81.15 ja ratkaisi Örebrolle välieräpaikan otteluvoitoin 4–0. Leinon kausi päättyi kuitenkin ensimmäisessä välieräottelussa tulleen käsimurtuman vuoksi. Kaudella 2022–2023 Leino edusti Örebroa myös Spengler Cupissa. Helmikuussa 2023 hän teki seuran kanssa kaksivuotisen jatkosopimuksen.
Maajoukkueura
Leino pelasi alle 20-vuotiaiden MM-kilpailuissa vuonna 2013. Hän pelasi myös alle 18-vuotiaiden Ivan Hlinkan muistoturnauksessa vuonna 2010. Yhteensä Leino on pelannut 15 nuorten ja 14 poikien maaottelua.
Suomen A-maajoukkueessa Leino on pelannut kahdeksan ottelua tehden yhden maalin. Hän teki A-maajoukkuedebyyttinsä Channel One Cupissa 17. joulukuuta 2020 Moskovan TsSKA Arenassa Tšekkiä vastaan. Leino merkittiin Suomen nelossentteriksi laidoilleen Teemu Turunen ja Henri Ikonen. Ensimmäisen A-maajoukkuemaalinsa hän teki Beijer Hockey Gamesin päätösottelussa 12. helmikuuta 2023 turnauksen isäntäjoukkue Ruotsia vastaan. Leino teki Suomen 3–1-tappioon päättyneessä ottelussa joukkueensa ainoan maalin vain sekunti ennen varsinaisen peliajan päättymistä.
Pelityyli
Leinon aiemman seuran Ilveksen toimitusjohtaja Risto Jalon mukaan hän on taitava ja älykäs kahden suunnan keskushyökkääjä, joka pystyy pelaamaan isoja minuutteja sekä tasakentällisin että erikoistilanteissa ja osallistuu peliin sen jokaisella osa-alueella.
Leinolla on erikoisuutena matala aloittamistyyli.
Muuta
Leinon isoveli Jani pelasi omalla urallaan SM-liigaa hyökkääjänä kahden ottelun verran Tapparassa kaudella 2008–2009.
Darin de Paul
Darin De Paul (s. 7. marraskuuta) on yhdysvaltalainen näyttelijä ja ääninäyttelijä, joka on pääosin tehnyt äänirooleja videopeleihin, kuten Skylanders: Giants, Final Fantasy XV, World of Warcraft: Warlords of Draenor ja Overwatch.
Ura
De Paul alkoi työskentelemään näyttelijänä 1981 esiintyen aluksi teatterissa ja televisiomainoksissa. Sittemmin 1989–1991 välisenä aikana hänet nähtiin televisiosarjassa Miami Vice ja elokuvissa Oopperan kummitus ja American Tiger. De Paul esiintyi vielä 2003 televisiosarjassa Kova laki, kunnes siirtyi tekemään äänirooleja näytelmäroolien sijaan.
Hän teki aluksi sivuääniä Robots animaatioelokuvaan 2005 ja sittemmin pienempiä äänirooleja. De Paul esiintyi välissä myös Oscar-ehdokkuuden saaneessa elokuvassa Julie & Julia. Vuotta myöhemmin 2010 hän koe-esiintyi Skylanders: Giants videopeliä varten. De Paul sai valita kolme hahmoa, joille hän saisi luoda äänen. Näistä ääniroolittajat valitsivat De Paulin olevan Gill Grunt. De Paul jatkoi roolissaan myös videopelissä Skylanders: SWAP Force ja Skylanders: Trap Team. Pelien jälkeen hänet kuultiin myös Judge Dreddin äänenä lyhytanimaatiosarjassa Judge Dredd: Superfiend. Sittemmin 2016 De Paul oli Overwatch -videopelissä Reinhardtin äänenä ja yhden jakson verran Sinestron äänenä Justice League Action lyhytanimaatiosarjassa.
Camel
thumb|180px|Camel tarkoittaa englannin kielessä [[kamelia.]] Camel voi tarkoittaa ainakin seuraavia asioita:
Pete Pihos
thumb|Pihos Bowmanin keräilykortissa vuodelta 1955. Peter Louis ”Pete” Pihos (22. lokakuuta 1923 – 16. elokuuta 2011) oli yhdysvaltalainen amerikkalaisen jalkapallon pelaaja, joka pelasi NFL-joukkue Philadelphia Eaglesissa vuosina 1947–1955.
Mwalinpöllönen
Mwalinpöllönen  (Otus moheliensis) on erittäin uhanalainen pöllölaji. 1900-luvun lopussa tehtyjen arvioiden mukaan lajia olisi jäljellä noin 400 yksilöä, mutta sen jälkeen saatujen tietojen perusteella laji saattaisi ollakin luultua yleisempi.
Pete Pihos
Pihos syntyi Orlandossa, Floridassa, ja kävi Indianan yliopiston. Hän oli kuusinkertainen Pro Bowl -pelaaja vuosina 1950–1955.
Mwalinpöllönen
Mwalinpöllönen on kooltaan noin 20 cm pitkä. Sitä tavataan kahta värimuotoa: oranssinsävyistä tiilenruskeaa ja himmeämmän ruskeasävyistä. Pohjaväriä kuvioivat tummemmat juovat.
Pete Pihos
Pihos valittiin NFL:n 1940-luvun All-Decade Teamiin. Hänet on kelpuutettu sekä College (1966) että Pro Football Hall of Fameen (1970).
Mwalinpöllönen
Levinneisyys
pienoiskuva|vasen|Mohéli eli Mwali on Komorien saarista lounaisin. Mwalinpöllönen on endeeminen laji Komorien saaristossa Madagaskarin ja Afrikan mantereen välillä. Nykyään sitä tavataan enää Mohélin eli Mwalin saarella.
Elinympäristö
Mwalinpöllönen viihtyy tiheissä luonnontilaisissa metsissä, joita on jäljellä enää saaren keskellä kohoavan vuoren ylärinteillä. Laji on vähentynyt dramaattisesti elinympäristön tuhoamisen myötä.
Toteumatesti
Toteumatesti tai toteumatestaus on historiallisen tietoaineksen käyttöä tulosten ennustamisessa. Siinä koetellaan teoriaa soveltamalla sitä menneisyydestä kerättyyn tietoon ja sitten päätellään, voidaanko tuloksia käyttää ennustamaan ratkaisuja nykyisestä datasta. Toteumatesteissä ensin arvioidaan mikä on asianmukainen tarkasteluajanjakso ja määritellään, että malleilla pystytään hyväksyttävällä tarkkuudella mittaamaan riskit. Usein niissä käytettäviin historiallisiin aikaväleihin on sisällyttävä tietoja ainakin edelliseltä vuodelta. Mallien luotettavuutta arvioidaan toteumatestiohjelmilla, joilla suoritetaan tilastollisia testejä. Tämän jälkeen tuloksista tehdään analyysi.
Ketjukirje
thumb|Ketjukirje Ketjukirje koostuu tavallisesti viestistä, jossa houkutellaan vastaanottaja tekemään kirjeestä kopioita ja lähettämään ne yhdelle tai useammalle vastaanottajalle. Tässä mielessä ketjukirje toimii kuin viruksen aiheuttama epidemia: kirje ottaa viruksen roolin.
Tavallinen, mutta laiton, muunnelma ketjukirjeestä on niin sanottu pyramidihuijaus. Se perustuu siihen, että vastaanottaja kirjoittaa nimensä alimmaksi listalle ja lähettää pienehkön summan rahaa listan ensimmäiselle henkilölle. Ajatuksena tässä on se, että sen levittämiseen osallistunut saa osanottajien suuren määrän ansiosta paljon rahaa, mutta pyramidi todellisuudessa yleensä luhistuu nopeasti ja vain ketjukirjeen alun perin liikkeelle laittaneet saavat rahaa.
Lukijoita voi houkutella ketjukirjeen levittämiseen monella tavalla. Aiemmin mainitun rikastumislupauksen lisäksi on mahdollista, että taikauskoista vastaanottajaa uhataan huonolla onnella tai jopa fyysisellä väkivallalla jos hän rikkoo ketjun. Ketjukirjeissä tapahtuu usein evoluutiota, ja niiden viesti muuttuukin usein matkan varrella joko tarkoituksellisesti tai huonosti kopioidun tekstin takia.
Sähköpostin keksimisen myötä ketjukirjeistä on tullut suositumpia kuin pelkän kirjepostin aikana. Eräät Internet-palveluntarjoajat kuitenkin kieltävät niiden lähettämisen netiketissä tai käyttösäännöissä.
Ketjukirjeet voivat olla harmittomia, jos niitä käytetään hyvän maun mukaisesti eikä ketään uhkaillen. Tähän sisältyy myös se, että ihmisiä ei houkutella tekemään mitään, mihin sisältyy riskejä tai vahingontekoa. Esimerkki harmittomasta ketjukirjeestä on sellainen, jossa pyydetään lisäämään nimi ja maa listalle sen seuraamiseksi, kuinka kauas maailmassa kirje leviää.
R. M. Ballantyne
thumb|R. M. Ballantyne noin vuonna 1890.
Robert Michael Ballantyne (24. huhtikuuta 1825 Edinburgh, Skotlanti – 8. helmikuuta 1894 Rooma, Italia) oli skotlantilainen kirjailija, joka muistetaan erityisesti nuorten seikkailukirjoistaan kuten Korallisaari (1858). Ballantynen kirjat perustuivat hänen omiin kokemuksiinsa Hudson’s Bay Companyn palveluksessa ja muilla matkoillaan. Ballantynen kirjojen sankarit luottavat itseensä ja ovat moraalisesti suoraselkäisiä.
Suomeksi käännettyjä Ballantynen teoksia:
Daimler
Daimler tarkoittaa seuraavia asioita:
Syanohydriinit
thumb|250px|Syanohydriinien yleinen rakenne Syanohydriinit ovat orgaanisia yhdisteitä, jotka sisältävät sekä nitriili- että hydroksyyliryhmän. Useimmiten ryhmät ovat kiinnittyneet samaan hiiliatomiin. Niitä voidaan pitää alkoholien johdannaisina. Syanohydriineistä voidaan käyttää myös nimitystä hydroksinitriilit.
Valmistus ja ominaisuudet
Syanohydriinejä voidaan valmistaa kolmella tavalla aldehydeistä tai ketoneista. Aldehydien ja ketonien karbonyyliryhmä on elektrofiilinen ja reaktio nukleofiilisen syanidi-ionin kanssa johtaa syanohydriiniin. Syanidi-ionin lähteenä voidaan käyttää vetysyanidia. Tämä reaktio voi olla joko happo- tai emäskatalysoitu. Emäskatalyysissä ei liuottimena voi käyttää vettä, koska tällöin muodostuva syanohydriini hydrolysoituu.Aldehydit reagoivat nopeammin kuin ketonit.
Toinen tapa on valmistaa ensin aldehydistä tai ketonista bisulfiittiadditiotuote, joka reagoi syanidi-ionin kanssa syanohydriiniksi.
Kolmas tapa on ketonista muodostetun syanohydriinin reaktio aldehydin kanssa, jolloin tuotteksi saadaan stabiilimpi aldehydin syanohydriini.
Syanohydriinit ovat värittömiä tai kellertäviä nesteitä. Ne ovat stabiileja happamissa olosuhteissa, emäksisissä olosuhteissa ne hydrolysoituvat karboksyylihapoiksi. Yleensä aldehydeistä valmisteut syanohydriinit ovat ketonien syanohydriinejä pysyvämpiä. Syanohydriinit voivat reagoida sekä nitriili- että hydroksyyliryhmällään. Nitriiliryhmä hydrolysoituu muodostaen karboksyylihappoja, mitä voidaan käyttää hyödyksi aminohappoja valmistettaessa. Nitriiliryhmä voidaan myös pelkistää katalyyttisen vedytyksen avulla, jolloin tuotteiksi muodostuu amiineja. Syanohydriinien hydroksyyliryhmä voidaan korvata muilla elektronegatiivisilla ryhmillä, esimerkiksi aminoryhmällä.
Käyttö
Syanohydriinejä käytetään pääasiassa orgaanisen kemian synteeseissä, muun muassa Streckerin aminohapposynteesissä. Kaupallisesti tärkeimmästä syanohydriinistä asetonisyanohydriinistä valmistetaan metyylimetakrylaattia. Syanohydriineillä on käyttöä myös liuottimina sekä nakutuksenestoaineina polttomoottoreissa.
Mode (artisti)
Mode (oikealta nimeltään Mahmoud Afshartous) on vantaalainen nykyisin Helsingissä asuva rap-artisti joka on tullut tunnetuksi ILS-yhtyeestä jonka toisena jäsenenä toimii Huge L. Huge L ja Mode ovatkin julkaisseet useita yhteislevyjä sekä kappaleita. Mode on tullut tunnetuksi myös olarilaisesta SLT hiphop-kollektiivista jossa hän toimi artistinimellä Mahmoud. Moden ensimmäinen ja tällä hetkellä ainoa soololevy Eristysteippi julkaistiin vuonna 2005. Levyn tuotannosta vastaa Huge L.
Et voi tulla rajan taa
Et voi tulla rajan taa on Matin ja Tepon vuonna 1981 julkaistu studioalbumi. Albumi on myynyt tuplaplatinalevyn oikeuttavan määrän.
The Red Hot Chili Peppers (albumi)
The Red Hot Chili Peppers on Red Hot Chili Peppers -yhtyeen ensimmäinen albumi. Albumi julkaistiin alun perin Yhdysvalloissa 10. elokuuta 1984 ja se nauhoitettiin El Dorado -studioilla Los Angelesissa. Tuottajana toimi Gang of Four-yhtyeen Andy Gill. Albumi on Red Hot Chili Peppersin ainoa tällä kokoonpanolla, Jack Ironsin ja Hillel Slovakin lähdettyä yhtyeeseen What Is This?, myös sen saatua levytyssopimuksen, minkä se sai vähän ennen Red Hot Chili Peppersiä. Albumi oli myös ainoa, jossa Gill oli tuottajana, yhtyeen ja hänen erimielisyyksien takia. Albumi sisälsi kaksi singleä, True Men Don't Kill Coyotes ja Get Up and Jump.
Tausta
Myös Ohio Player'sin managerina toiminut Lindy Goetz alkoi hoitamaan yhtyeen asioita, nähtyään heidät esiintymässä. Muutaman onnistuneen keikan jälkeen erilaisissa klubeissa, yhtye äänitti demon, jonka tuotti Spit Stix, joka on Fear-yhtyeen entinen rumpali. Demon onnistuttua Jamie Cohen solmi levytyssopimuksen EMI:n kanssa. Red Hot Chili Peppers oli valmis astumaan levytysstudioon. Pian kuitenkin yhtyeen perustajajäsenet Hillel Slovak ja Jack Irons jättivät yhtyeen, keskittyäkseen toiseen yhtyeeseen, nimeltä What Is This, joka oli saanut levytyssopimuksen MCA Recordsin kanssa. Red Hot Chili Peppers oli kuitenkin vielä vain vitsi. Heidän tilalle yhtyeeseen tulivat kitaristiksi Jack Sherman ja entinen Captain Beefheart rumpali, Cliff Marinez. Tuottajaksi tuli entinen Gang of Four -yhtyeen kitaristi Andy Gill.
Levytys
Yhtyeen jäsenet kuuntelivat levyn teon aikoihin paljon Hank Williamsin musiikkia ja nauhoittivatkin tämän klassikkokappaleen "Why Don't You Love Me" albumilleen. Kappale Out in L.A. oli yhtyeen ensimmäisiä kappaleita, jotka yhtye kirjoitti. Kappale Get Up and Jump oli myös ensimmäisiä yhtyeen "omia" kappaleita. Kappaleet olivat kirjoitettu klubiesiintymisiä varten ja päätyivät myös levylle. Levytysten aikoihin laulaja Anthony Kiediksellä ja basisti "Flealla" oli ongelmia tulla toimeen tuottajan kanssa, he olivat myös tyytymättömiä levyn lopputulokseen. Tuottaja ajatteli levyn teon eri lailla, kuin bändin jäsenet. Tuottaja halusi levylle enemmän hittejä, kun yhtye halusi vangita yhtyeen raa'an energian ja asenteen, mikä oli tuttua yhtyeen live-esiintymisistä. Hankaluuksia tuottajan kanssa lisäsi myös se, että Gill oli jopa haukkunut bändin ensimmäisiä omia sanoituksia. Kiediksellä ja Flealla oli ongelmia myös yhtyeen kitaristin kanssa, debyyttialbumin tiimoilta tehdyn kiertueen jälkeen hän sai lähteä. Heidän onnekseen vähän aikaa erottamisen jälkeen yhtyeen alkuperäinen kitaristi, Hillel Slovak oli halukas palaamaan yhtyeeseen, saatuaan tarpeeksi What Is This -yhtyeessä soittamisesta. Yhteensä hän levytti kolme albumia yhtyeen kanssa. Levyn kansitaiteen taituroi Gary Panter, joka tuli tunnetuksi Jimbo -sarjakuvistaan.
Julkaisu
Levyltä julkaistiin kaksi singleä, ensimmäinen True Men Don't Kill Coyotes (josta tehtiin myös musiikkivideo) sekä toinen Get Up and Jump. Levy ei juurikaan menestynyt, paikallista menestymistä lukuun ottamatta ja siitä tuli kaupallinen floppi myyden vain 300 000 kopiota vuoteen 2007 mennessä.
Chester Brown
pienoiskuva|Chester Brown vuonna 2005. Chester Brown (s. 16. toukokuuta 1960 Montreal, Quebec, Kanada) on kanadalainen sarjakuvapiirtäjä. Hän on tehnyt omaelämäkerrallisia sarjakuvia. Hänen teoksistaan on suomennettu Ed - iloinen klovni (Ed the Happy Clown), En koskaan pitänyt sinusta (I Never Liked You) ja Playboy-tarinoita (The Playboy). Brownin teoksia julkaisee Pohjois-Amerikassa Drawn and Quarterly. Suomessa teoksia on kustantanut Like ja Huuda Huuda.
Tornion rautatieasema
Tornion rautatieasema on Suomen rataverkon liikennepaikka Tornion kaupungin keskustassa Lapin maakunnassa. Liikennepaikan etäisyys Helsingin päärautatieasemalta on 884,7 ratakilometriä mitattuna Haapamäen rautatieaseman kautta.
Tornio on risteysasema, jossa kohtaavat Oulusta, Haaparannalta ja Kolarista tulevat rataosat. Lisäksi Tornion ratapihalta erkanee sivurata Röyttän satamaan.
Liikennevirasto muutti 12. joulukuuta 2010 Tornion osiin jaetuksi liikennepaikaksi. Tornion osiin jaettu liikennepaikka käsittää Tornio aseman (lyh. Tor) sekä Tornio-rajan (lyh. Trr) liikennepaikat. Tämä mahdollistaa matkustajien kuljettamisen vaihtotyönä Tornion ja valtakunnanrajan välillä. Koska Liikenteen turvallisuusvirasto Trafin määräykset kieltävät matkustajien kuljettamisen vaihtotyönä liikennepaikkojen välillä, ei kesän 2010 höyryjuna-ajoa Haaparannan ja Tornion välillä voitu toteuttaa sillä Tornion ja Haaparannan välillä oli erillinen Tornio-rajan liikennepaikka.
Tornion rautatieasemalla ei ole henkilöliikennettä, ja lipunmyynti lopetettiin marraskuussa 2010. Ratapihan pohjoispuolella kolmioraiteella sijainnut Tornio-Pohjoisen seisake oli toiminnassa vuosina 1986–2004, mutta se lakkautettiin hankalan geometrian vuoksi. Nykyisin Kolarin ja Helsingin välillä kulkevat yöjunat pysähtyvät lokakuussa 2008 avatulla Tornio-Itäisen seisakkeella.
Tornion rautatieasema on luokiteltu Suomen valtakunnallisesti merkittäviin rakennettuihin kulttuuriympäristöihin.
Ratapiha
Kansainvälisen yhdysliikenteen vuoksi osa Tornion ratapihasta on rakennettu kahdella eri raideleveydellä: käytössä ovat Suomalainen leveäraiteinen 1 524 mm:n raideleveys, sekä Ruotsissa ja muualla Euroopassa käytetty standardilevyinen 1 435 mm:n raideleveys. Tornionjoen ylittävällä rautatiesillalla on nelikiskoraide, jossa ovat lomittain molempien raideleveyksien raiteet. Täten leveäraiteinen suomalainen kalusto voi liikennöidä Torniosta Haaparannan rautatieaseman leveäraiteiselle ratapihalle, ja normaaliraideleveyksinen ruotsalainen kalusto voi liikennöidä Tornion ratapihalle.
Ǧīm
pienoiskuva|Ǧīm-kirjaimen itsenäinen muoto. Ǧīm eli jīm (, äännetään ) on arabialaisen kirjaimiston viides kirjain. Kirjaimen äännearvo on   ja se vastaa heprealaisen kirjaimiston kirjainta gimel (ג). Ǧīmin itsenäinen muoto on ج, ja sanan lopussa se liittyy viivalla edeltävään kirjaimeen (esim. نج nǧ). Sanan alussa ja keskellä ǧīmin alapuolinen kaari jätetään pois ja se korvataan seuraavaan kirjaimeen liittyvällä vaakaviivalla (esim. جا ǧā, نجو nǧū).